《白马洞》
宋代·程俱

披榛不知疲，诘屈岩下路。俄然见深窾，偊步入岩户。

一泓窈而澄，百步清以骛。人言紫髯仙，白马从此度。

磷磷尽赤石，丹灶遗滓污。收藏已儿啼，效速胜麻护。

因知世盲聋，荒怪杂疑误。虚空如许大，长啸可平步。

胡为万山底，踯躅向烟雾。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。